Oslo, 30.06.2023

Velkommen til Etterstad videregående skole

Kjære elev!

Vi gleder oss til å bli kjent med nye elever og ønsker fjorårets elever velkommen tilbake til skoleåret 23-24. Vi skal gjøre vårt beste for at du skal trives og lære hos oss.

**Her er vi**

Etterstad vgs:

Skal du begynnes på Salg, service og reiseliv, Restaurant og matfag og Elektrofag, møter du på Etterstadsletta 5, 0660 Oslo.  
Ta Buss 37 til stoppet *Etterstad skole* eller ta T-bane til *Helsfyr* og gå i 5 min.

Avd. Ullevål:

Skal du begynne på Teknologi og industrifag, møter du i Sognsveien 80. Ta T-banen til Ullevål Stadion eller Buss 23, 24 eller 28 langs Ringveien.

**Bøker, Ipad og pc**

Nesten alle lærebøkene på Etterstad vgs er elektroniske – bortsett fra læreboka i matematikk på Vg1, norsk på Vg2 og lærebøker på Påbygg. Avhengig av hvilket utdanningsprogram du skal gå på, vil du leie IPad eller bærbar-pc av skolen.

**Stipend og utstyr**

Alle elever med ungdomsrett i videregående opplæring får utstyrsstipend, men du må selv søke om stipendet. Utstyrsstipendet er ikke avhengig av hvor mye foreldrene dine tjener. I tabellen ser du hva stipendet skal brukes til.

|  |  |  |
| --- | --- | --- |
| **Utdanningsprogram** | **Utstyrsstipend** | **Bruk av utstyrsstipend** |
| Elektro og datateknologi | 3625 | Leie av bærbar-pc, kjøp av verktøy, kalkulator, lås til skap og skrivesaker |
| Teknologi- og industrifag | 3625 | Leie av Ipad (Vg1), kjøp av arbeidstøy, vernesko og skyvelær, kalkulator, lås til skap og skrivesaker |
| Salg, service og reiseliv | 2248 | Leie av Ipad (Vg1), kalkulator, lås til skap og skrivesaker |
| Restaurant- og matfag | 6156 | Leie av Ipad, verktøy, uniform, sko, knivsett, kalkulator, lås til skap og skrivesaker |
| Påbygg til generell studiekompetanse | 1196 | Leie av bærbar pc |

Søk om utstyrsstipend fra [www.lanekassen.no/utstyrsstipend](https://www.lanekassen.no/utstyrsstipend)

**Frammøte første skoledag**

Du må møte første skoledag på den skolen hvor du har fått plass, ellers mister du plassen din. Er du syk eller forhindret av andre grunner, så gi skolen beskjed på telefon 22 57 55 00.

**Fravær**

Alle elever må møte på skolen hver dag. Gi beskjed til læreren din når du er borte. Møter du opp og engasjerer deg i undervisningen – så vil du lykkes hos oss!

På videregående skole har vi fraværsregel. Du kan ikke være borte mer enn 10 % uten å ha dokumentasjon, for eksempel legeerklæring. Du får et varsel dersom du står i fare for ikke å få karakter på grunn av fravær.

Mer info om fravær finner du her:

[www.udir.no/regelverk-og-tilsyn/finn-regelverk/etter-tema/Vitnemal/fravarsgrense---udir-3-2016](http://www.udir.no/regelverk-og-tilsyn/finn-regelverk/etter-tema/Vitnemal/fravarsgrense---udir-3-2016/) **Fritak og tilrettelegging**

Har du gått Vg1 tidligere, kan du søke om fritak i fellesfagene. Du kan også søke om tilrettelegging ved tentamen og eksamen. Søknadsskjema finner du i VISMA-appen som du vil få tilgang til. Fristen for å søke er 15.september 2023.

Er det noe som er viktig for skolen å vite, gir du beskjed til kontaktlæreren din. Vi er her for å hjelpe deg.

**Skap og utstyr**

Utstyr, bøker og private eiendeler oppbevares på skolen på eget ansvar. Dette gjelder også ting som oppbevares i låste skap og på klasserom. Ta godt vare på tingene dine.

Med vennlig hilsen   
Elin Stavrum

rektor